Leonhard Hess Stejneger

**Leonhard Hess Stejneger**, nado o 30 de outubro de 1851 en Bergen, e finado o 28 de febreiro de 1943 en Washington, foi un zoólogo noruegués nacionalizado estadounidense.

## Traxectoria 
Stejneger naceu en Bergen (Noruega) e estudou Dereito e Filosofía na Universidade de Oslo (daquela, chamada Kristiania). Obtivo o doutoramento, e comezouó unha breve carreira como avogado. Porén, os seus intereses como naturalista prevaleceron.

En 1881 foi aos Estados Unidos e comezou a traballar no Instituto Smithsoniano baixo a dirección de Spencer Fullerton Baird.

Participou en numerosas expedicións ao norte do subcontinente norteamericano. De 1882 a 1883 enviárono a unha misión de exploración á illa de Bering e a Kamchatka. En 1895 foi ás illlas do Comandante a estudar otáridos, por conta da U.S. Fish Commission (o ministerio estadounidense de Pesca). Regresou por segunda vez en 1922.

Fixo carreira no Smithsoniano. En 1884 foi conservador auxiliar de aves; en 1889, conservador de réptiles; en 1899, conservador de réptiles e anfibios, e desde 1911, conservador de bioloxía, posto que ocupou até a súa morte, a que quedara exento da xubilación por decreto presidencial.

Publicou máis de 400 traballos científicos sobre aves, réptiles, focas, e herpetoloxía de Porto Rico, entre outros temas.

Durante a súa viaxe á illa de Bering quedou fascinado pola vida de Georg Wilhelm Steller, un naturalista do século XVIII que, antes ca el, visitara a illa. Investigou a vida de Steller durante varias décadas, que culminou na súa única publicación non técnica, unha biografía de Steller.

## Publicacións principais 
**Results of Ornithological Explorations in the Commander Islands and in Kamtschatka* (1885)
**Birds of Kauai Island, Hawaiian Archipelago / collected by Mr. Valdemar Knudsen, with description of new species* (1887)
**Notes on a third collection of birds made in Kauai, Hawaiian Islands* (1890)
**The Poisonous Snakes of North America* (1895)
**The Russian Fur-Seal Islands* (1896)
**Herpetology of Porto Rico* (1904)
**Herpetology of Japan and Adjacent Territories* (1907)
**A new Gerrhonotine Lizard from Costa Rica* (1907)
**Three new species of lizards from the Philippine Islands* (1908)
**A new genus and species of lizard from Florida* (1911)
**A new Scincid Lizard from the Philippine Islands* (1911)
**Results of the Yale Peruvian Expedition of 1911. Batrachians and Reptiles* (1913)
**A Check List of North American Amphibians and Reptiles* [con Thomas Barbour] (1917)
**A chapter in the history of zoological nomenclature*  (1924)
**Fur-seal industry of the Commander Islands: 1897-1922* (1925)
*''Identity of Hallowell's snake genera, Megalops and Aepidea*  (1927)
**The Chinese lizards of the genus Gekko* (1934)
**Georg Wilhelm Steller, the pioneer of Alaskan natural history* (1936)

## Abreviatura 
A abreviatura **Stejneger** emprégase para recoñecer a  como autoridade na descrición e taxonomía en zooloxía.

## Véxase tamén 
### Bibliografía 
* Wetmore, Alexander (1945): "Leonhard Hess Stejneger (1851-1943)". *Biographical Memoir. Nat. Acad. Sci.'' Vol. 24.  
### Ligazóns externas 
* Leonhard Hess Stejneger 1851-1943 (by Alexander Wetmore. Presented to the National Academy of Sciences of the United States of America at the Autumn Meeting. 1945) .